Mitt navn er Jens Bergensten, men jeg er mer kjent som Jeb. Jeg er sjefutvikler for Minecraft
her på mojang.com. Jeg begynte å programmere da jeg var 11 eller 12 fordi jeg ville
lage spill. En venn av faren min sa at for å kunne lage spill måtte du
lære å programmere. Og slik var det jeg kom i gang. Jeg liker å utforme og finne ut av
arkitekturen til ting. Det er det jeg virkelig liker med Minecraft. I løpet av den neste
timen vil du lære grunnleggende datavitenskap ved å programmere Alex eller Steve til å bevege seg
gjennom en simulert del av en Minecraft-verden. Tradisjonell programmering skjer vanligvis med tekst,
men i dag bruker vi Blockly, et system som lar deg dra og slippe blokker for å
skrive programmer. Under det hele lager du kode i JavaScript. Konseptene som du skal
lære, brukes av programmerere hver dag og utgjør selve grunnlaget for
datavitenskap. Her på Mojang bruker vi de samme konseptene for å få Minecraft til å fungere. Før du
begynner må du velge en figur. Jeg velger Alex. La oss bygge kode til et program
som hjelper henne rundt på skjermen. Skjermen er delt i tre hoveddeler.
Til venstre er spillevinduet for Minecraft, hvor programmet skal kjøre. Instruksjonene for
hvert nivå står skrevet under. I midten har du verktøykassen, og hver av blokkene
er en kommando som bestemmer hva Alex gjør. Det hvite området til høyre er
arbeidsvinduet, og det er her vi bygger opp programmet. Hva skjer hvis vi drar "flytt fremover"
til arbeidsvinduet og klikker på "Kjør"? Alex beveger seg én plass frem på
rutenettet. Og hva om vi vil at hun skal gjøre noe etter at hun har flyttet seg fremover? Vi kan
legge enda en blokk til programmet. Jeg velger "snu mot høyre" og drar
den under "flytt fremover" til denne oransje linjen dukker opp. Deretter slipper jeg
den, og så festes de to blokkene til hverandre. Når vi klikker på "Kjør" igjen, utfører Alex
kommandoene som er stablet oppå hverandre i arbeidsvinduet. Hvis du ønsker
å slette en blokk, er det bare å dra den tilbake til verktøykassen. For å gjøre om endringer
og tilbakestille nivået kan du bruke "Begynn på nytt"-knappen øverst i høyre
hjørne av arbeidsvinduet. Ser du forresten den lille trekanten på snu-blokkene?
Hvis du ser en slik trekant, betyr det at du kan velge et annet alternativ. La oss
begynne å programmere!